于穎 (明朝)

-{于}-颖（），字瀛長，號長公，鎮江府金坛县人。明朝末年政治人物。

生平
天啓七年（1627年）丁卯科應天府乡试舉人，崇祯四年（1631年）辛未科进士。兵部观政，五年授工部都水司主事，本年升员外郎，管南京河道，开邳州以下黄河五十里，起自直河口，筑堤百里，工程竣工後，升工部郎中。八年升任西安府知府，奉旨留任，十一年升顺德府知府《崇祯四年辛未科三百五十名进士履历》：-{于}-穎，長公，春秋房，戊申二月初二日生。金坛人，丁卯一百四十四，會一百五十一，二甲二十三名。兵部政，壬申授工部都水司主事，本年升员外，管南河，乙亥升西安知府，奉旨留任，戊寅升顺德知府。曾祖明照，都察院都事。祖玉鳴，恩贡。父之緒，训导。。後起复补浙江绍兴府知府，升本省督粮道，兑運有功。弘光元年（1645年）改分守宁绍道《金坛县志》：-{于}-颖，字瀛長，授工部主事，以员外郎差都南中河道，开邳州以下黄河五十里，起自直河口，筑堤百里，工竣，升郎中，授顺德知府。招抚流移，不遗余力。起复补绍兴知府，后升本省督粮道，兑運有功，改分守宁绍道。，清军入浙江，起兵抗清，鲁王监国，晋升按察使行巡抚事，再晋右佥都御史、督師，驻守渔浦。顺治三年（1646年）六月，義軍兵潰，由海道逃回京口，出家为道士，杜门不出《鮚埼亭集》卷第二十六：《明浙撫右佥都御史前分巡寧紹台道金坛于公事略》：于公讳颍，字颍长，一字九瀛，南直隶金坛县人，崇祯辛未进士。累官尚书工部员外郞，知直隶顺德府，再知陜之西安府，以事罢官。寻复起为尚书工部郞，知绍兴府。越人最重在水利，前此以贤太守著者东莞彭公谊、浮梁戴公琥、富顺汤公绍恩。至汤公筑三江应宿闸以泄水而越之水乃大治。然三江闸在下流，能泄水不能引水，能御潦无以处旱。崇祯之末适苦旱，左都御史刘公宗周家居谓惟通麻溪坝，更于坝之上流通茅山闸，则可以引潮抽咸蓄淡而岁虽旱不为灾，及其潦也则闭之，是皆本浮梁戴公成规也。诸绅余公煌、姜公一洪以为良策，而萧山愚民挟形家之言阻之，万方极口詈。刘公时持节，分巡浙东者为余公鹍翔以谘公，公曰总宪之言是也，下官当力任之，乃捕萧山之梗令者杖而梏之，事得集。旣集，连年虽大旱不为灾，民乃翕然，更诵公。公虽为太守，然毎事必谘于刘公，若弟子者。乙酉迁分巡宁绍台道。马士英以太后至浙江，刘公泣谓公曰事乃至此，若非斩士英无以收旣溃之人心，公于是再疏请诛士英不报。刘公又曰明府竟申大义于天下可矣。公自以外臣未可擅杀宰相，不果行，乃与刘公东归谋结姚之熊公汝霖共起兵，而王师已入杭，刘公绝粒，公亦入云门山中观变。通守张愫以城迎降，贝勒卽令之知绍兴府。会义兴伯以苍头军起，斩张愫遣民迎公。公驰至，望城哭。城中人曰于公来吾事济矣。初公密使前指挥朱寿宜、朱兆宪等募兵，是日各帅至，而前副将刘穆募兵五百至，前参将郭惟翰、都司金裕募兵五百至，前守备许耀祖以官兵五百至，前指挥武经国募兵六百至，前太仆来方炜、前职方来集之亦各以兵至。公乃以小舟挟短童，而西萧之新令陈瀛岀谒，公执之。贝勒之使以榜至，公又执之，焚其榜，鸣鼓会众誓于都亭，闰六月十三日也。公遂以五百人夜赴固陵，前所遣诸生庄则敬等以江船百余艘至，王师在西岸未之知也。公兵无甲乃借絮衣于固陵之民，各一冲潮径渡，萧人沈振东为之导，尽驱西岸之船，而东至中流王师始知之，则无所得船。公军上东岸大噪，遂画江而守，一军扼潭头、一军扼桥司、一军扼海门、一军扼七条沙，于是王师拽内河舟百余于江，又札木排填土拟东渡。公复遣死士陈胜等沈其舟，会风作木排飘向东岸，各营勾致以为用，时以为神助。公谓诸将曰，杭巳有重兵，攻之不易，莫若于下流由桥司入海宁岀海盐以通震泽，上流由潭头入富阳通余杭以扼独松关，昨闻海宁兵巳起而富阳尚为口将郞斗金所据，不可坐视，乃遣刘穆夜袭之遂通余杭之道，故余杭令邱若浚，与瓶窑前副将姚志卓来会，刘穆驻师淸风亭以为援。王师突至复入富阳，义士刘肇勷等死之，王宗茂阮维新等力战，公自渔浦渡江救之，富阳复定，于是方国安得驻七条沙江干立国，王师所以不能遽渡者，以公之取富阳也（或以为张公国维之功者非）。监国至越，晋公按察使行巡抚事，巳而晋公右佥都御史督师，公自为一营守渔浦。时正兵为方、王二家，义兵为孙、熊、章、郑、钱、沈六家，杭人陈公潜夫等以客兵别为数家，而公参处其间，然内外交讧，争兵争饷，公以守土臣悉力支拄，则视诸公为最苦，王之仁尢恶。公一日会于潭头语次，之仁拔剑拟公，马士英以身蔽，公得免。巳而闻王师且自海道至，乃移公守三江口，公先巳三疏辞官不许，至是连章陈危急，而方兵走列戍溃，公扈从不及，由海道还京口黄冠杜门不岀，乃公保身之哲又自有不可及者。己亥，海师入江，京口失守，荐绅以及诸生云集其营，公独以事未可知避之山中，及师退，京口士大夫之祸最烈，而公高卧竟无恙。公之去越巳踰百年，志乗以嫌讳不为公传，吾乡林都御史时对尝传公，今亦不可得见，其能言公之事者鲜矣。萧山愚民遂闭麻溪茅山二水口不复为通，诸遗民如陈先猷辈力争之不能得，可叹也。予掌敎蕺山，尝欲卽精舍中为公谋一席之祀，以辞归不果，爰采摭诸野史以为事略一篇，上以着公之大节，下以志越中水利所关，后世之稽古者定有览于斯文。。

著作
著有《拂黛斋稿》。

參考文獻

|-

Category:明朝兵部觀政
Category:明朝工部主事
Category:明朝工部员外郎
Category:明朝工部郎中
Category:明朝西安府知府
Category:明朝顺德府知府
Category:明朝绍兴府知府
Category:明朝浙江按察司副使
Category:南明按察司副使
Category:南明按察使
Category:南明巡撫
Category:明遗民
Category:金坛人
Y